 OSNOVNA ŠKOLA VLADIMIRA NAZORA

 DARUVAR, Gajeva 24

 tel: 043 331 147, 043 333 123

 web: www.os-vnazora-daruvar.skole.hr

 e-mail: os-daruvar-001@os-vnazora-daruvar.skole.hr

KLASA: 112-02/23-01/15

URBROJ: 2111-25-01-23-3

Daruvar, 5. prosinca 2023.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22) Osnovna škola Vladimira Nazora, Daruvar, Gajeva 24 objavljuje

**NATJEČAJ**

**za zapošljavanje osobe za obavljanje poslova domara-ložača-vozača**

**BROJ TRAŽENIH OSOBA**: jedan (1) domar-ložač-vozač, puno radno vrijeme **40 sati tjedno**

**MJESTO RADA**: Osnovna škola Vladimira Nazora, Daruvar

**VRSTA UGOVORA**: ugovor o radu na neodređeno vrijeme

**PRIJEVOZ**: potpuno

**PROBNI RAD**: 2 mjeseca

**UVJETI:** Prema članku 10. Pravilnika o radu Osnovne škole Vladimira Nazora:

 **-** završena srednja škola tehničke struke

 - zdravstvena sposobnost za obavljanje poslova s posebnim uvjetima rada.

 Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjima ovlaštenih zdravstvenih ustanova. Liječnički pregled se obavlja prije sklapanja ugovora o radu a troškove liječničkog pregleda snosi Škola.

- stručni ispit za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima

- vozački ispit B kategorije

**PRIJAVA NA NATJEČAJ**

Uz vlastoručno potpisanu prijavu kandidati su obvezni priložiti:

- vlastoručno potpisan životopis

- presliku dokaza o stupnju i vrsti stručne spreme,

- elektronički zapis o radno-pravnom statusu u izvorniku **ne starije od dana objave**

 **natječaja**,

- uvjerenje da se protiv njega ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) u izvorniku **ne starije od dana objave natječaja**

- stručni ispit za rukovatelja centralnog grijanja prema Pravilniku o poslovima upravljanja i rukovanja energetskim postrojenjima i uređajima

- dokaz o položenom vozačkom ispitu B kategorije

**-** dokaz o pravu prvenstva u koliko se kandidat na njega poziva

Na natječaj se mogu javiti osobe oba spola u skladu s člankom 13. Zakona o ravnopravnosti spolova.

Ukoliko kandidat/kinja koji se prijavljuje na natječaj ostvaruje pravo prednosti pri zapošljavanju prema posebnom propisu, u svojoj zamolbi dužan/na se je pozvati na to pravo te priložiti sve dokaze o ostvarivanju prava prednosti.

Kandidati/kinje koji ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati/kinje koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti: [https://branitelji.gov.hr/zaposljavanje-843/843](https://branitelji.gov.hr/zaposljavanje-843/843%20%20%20%20%20)  ili

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati/kinje koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti: [https://branitelji.gov.hr/zaposljavanje-843/843](https://branitelji.gov.hr/zaposljavanje-843/843%20) ili

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U prijavi obavezno navesti adresu stanovanja, kontakt broj mobitela i elektronsku poštu (e-mail).

U skladu s Pravilnikom o načinu i postupku zapošljavanja u Osnovnoj školi Vladimira Nazora, koji je 3. travnja 2019. objavljen na mrežnoj stranici škole (<http://os-vnazora-daruvar.skole.hr/skola/ploca>) od strane Povjerenstva za izbor kandidata provesti će se vrednovanje kandidata koje se sastoji od procjene dostavljene dokumentacije, uvida u životopis i razgovora s kandidatom.

Svaki kandidat prijavom na natječaj i dostavom dokumentacije daje privolu za obradu osobnih podataka u svrhu provedbe natječajnog postupka i zasnivanje radnog odnosa.

Rok prijave je osam (8) dana od dana objave natječaja.

Natječaj objavljen 5. prosinca 2023.

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Vladimira Nazora, Daruvar, Gajeva 24 s naznakom "ZA NATJEČAJ ZA DOMARA-LOŽAČA-VOZAČA".

Nepravodobne i nepotpune prijave neće biti razmatrane.

O rezultatima natječaja kandidati/kinje će biti obaviješteni u zakonskom roku.

Natječaj se objavljuje na Zavodu za zapošljavanje i web stranici škole dana 5. prosinca 2023.

Ravnateljica škole:

 Kornelija Častek, dipl.def.-soc.ped.

**Objavljeno:**

1. Web stranice škole

2. Zavod za zapošljavanje

3. Oglasna ploča škole